Խանձաձոր գյուղի այս հնամենի ամրոցը տեղակայված է գյուղից հյուսիս, մի բարձրադիր, ձվաձև բլրի վրա: Գագաթնամասը հարթ է, զբաղեցնում է ոչ մեծ տարածություն: Ամրոցն ունեցել է կրկնապարիսպներ, որոնք շրջափակել են բլուր-բարձունքի հյուսիսային և արևմտյան հատվածները: Վերին շրջապարսպից ներկայումս պահպանվում է 8մ երկարությամբ հատված, իսկ երկրորդ գիծ կազմող ստորին շրջապարսպից՝ մինչև 12մ երկարությամբ և 1մ բարձրությամբ մի ավերակված պատ: Առաջին և երկրորդ շրջապարիսպների միջև եղած հեռավորությունը 13-14մ է: Տեղում կատարված ուսումնասիրությունների ընթացքում բացահայտվել է ոչ միայն ամրոցի հիմնադրման և գոյատևման ժամանակը (9-13-րդ դդ.), այլև բուն նպատակը, որը, ինչպես պարզվում է, հիմնականում դիտակետի դեր է խաղացել՝ որոշակիորեն նպաստելով պատմական այս նշանավոր ռազմավարական տեղավայրի պաշտպանունակությունը: